
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 6. jūnija noteikumos Nr. 274 "Kārtība, kādā izsniedzami valsts atzīti vispārējās izglītības dokumenti"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Grozījumi izstrādāti, lai papildinātu kārtību par dokumenta izsniegšanu personai nozaudēta, nozagta, iznīcināta vai neatjaunojami bojāta centralizētā eksāmena (turpmāk - CE) sertifikāta vietā, kā arī ja personai nepieciešama informācija par CE sertifikātiem papīra formātā. Grozījumi arī paredz Administratīvā procesa likuma 79. panta pirmajā daļā un Ministru kabineta  2022. gada 5. jūlija noteikumu Nr. 398 “Noteikumi par centralizēto eksāmenu saturu un norises kārtību" 130. punktā noteiktā salāgošanu, papildinot Ministru kabineta 2023. gada 6. jūnija noteikumu Nr. 274 "Kārtība, kādā izsniedzami valsts atzīti vispārējās izglītības dokumenti" (turpmāk - Noteikumi) 3. un 6. pielikumā noteikto CE sertifikātu paraugus ar informatīvu tekstu par rezultātu apstrīdēšanas termiņu, kā arī atsevišķu tehnisku precizējumu veikšanu attiecībā uz hologrammas novietojumu apliecības par vispārējo pamatizglītību un atestāta par vispārējo vidējo izglītību veidlapās.
1.2. Mērķis
Mērķa apraksts
Grozījumu mērķis ir: 1. papildināt kārtību attiecībā uz dokumenta izsniegšanu personai, ja oriģinālais CE sertifikāts ir nozaudēts, nozagts, iznīcināts vai neatjaunojami bojāts, kā arī ja nepieciešama informācija par CE sertifikātiem papīra formātā; 2. papildināt attiecīgajos pielikumos noteikto CE sertifikātu paraugus ar informatīvu tekstu par rezultātu apstrīdēšanas termiņu; 3. paredzēt atsevišķu tehnisku precizējumu veikšanu attiecībā uz hologrammas novietojumu apliecības par vispārējo pamatizglītību un atestāta par vispārējo vidējo izglītību veidlapās.
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Noteikumu projekts stājas spēkā vispārējā kārtībā. Noteikumu Šo noteikumu 31.2 punkts stājas spēkā 2025. gada 1. septembrī.
1.3. Pašreizējā situācija, problēmas un risinājumi
Pašreizējā situācija
1. Šobrīd Noteikumu 31. punkts nosaka, ka CE sertifikāta dublikātu izsniedz Valsts izglītības satura centrs (turpmāk - VISC), ierakstu par sertifikāta dublikāta izsniegšanu ģenerē Valsts pārbaudījumu informācijas sistēmā (turpmāk - VPS). Tomēr, tā kā pirms 2023. gada izsniegtie CE sertifikāti dažkārt tiek nozaudēti, nozagti, iznīcināti vai neatjaunojami bojāti vai arī CE sertifikātus, kas izsniegti pēc 2023. gada 1. janvāra elektroniskā formā, ir nepieciešams uzrādīt ārvalstīs papīra formātā, tad nepieciešams noteikt, kādi dokumenti izsniedzami katrā no minētajiem gadījumiem.
2. Ministru kabineta 2022. gada 5. jūlija noteikumu Nr. 398 “Noteikumi par centralizēto eksāmenu saturu un norises kārtību” 130. punktā ir noteikts, ka eksāmena rezultātu var apstrīdēt mēneša laikā no to publicēšanas vai paziņošanas kārtotājam vai viņa likumiskajam pārstāvim. Tāpēc ir nepieciešams papildināt Noteikumu 3. un 6. pielikumā noteikto CE sertifikātu paraugus ar informatīvu tekstu par eksāmena rezultāta apstrīdēšanas vai pārsūdzības kārtību.
3. Noteikumu 5.3. apakšpunkts attiecībā uz hologrammu cita starpā šobrīd noteic, ka sudraba krāsas aizsardzības elements – hologramma  ir apliecības par vispārējo pamatizglītību un atestāta par vispārējo vidējo izglītību veidlapas trešās lappuses augšējā labajā stūrī. Konstatēts, ka Noteikumu 5.3. apakšpunktā ir nepieciešams precizēt rekvizīta - hologrammas novietojumu, saskaņojot to ar Noteikumu 1. un 4. pielikumu, attiecīgi precizējot arī 1. pielikumu.
4. Noteikumu 23. punktā noteikts, ka sertifikāti pieejami Valsts pārbaudījumu informācijas sistēmā un attiecīgā valsts pārvaldes pakalpojumu portāla latvija.gov.lv e-pakalpojumā. 
Problēmas un risinājumi
Problēmas apraksts
1. Grozījumi paredz noteikt kārtību par to, kāds dokuments personai tiek izsniegts, ja persona ir pazaudējusi CE sertifikātu vai nepieciešama informācija par CE sertifikātiem papīra formātā. Līdz šim šāda kārtība noteikta nebija. Līdz 2023. gada 1. janvārim, kad CE sertifikāti tika izsniegti papīra formātā, VISC izsniedza CE sertifikātu dublikātus. Tā kā no 2023. gada CE sertifikāti tiek izsniegti elektroniskā dokumenta veidā, tad vairs pēc būtības nav pamata izsniegt CE sertifikātu dublikātu, jo CE sertifikāta oriģināls ir pieejams Valsts pārbaudījumu informācijas sistēmā, attiecīgi sertifikātu persona jebkurā brīdī var iegūt atkārtoti. Tomēr, tā kā pirms 2023. gada izsniegtie CE sertifikāti dažkārt tiek nozaudēti, nozagti, iznīcināti vai neatjaunojami bojāti vai arī CE sertifikātus, kas izsniegti pēc 2023. gada 1. janvāra elektroniskā formā, ir nepieciešams uzrādīt ārvalstīs papīra formātā, tad nepieciešams noteikt, kādi dokumenti izsniedzami katrā no minētajiem gadījumiem.
Risinājuma apraksts
1. Ņemot vērā šo problēmu un ievērojot, ka vēsturiskajiem eksāmenu rezultātiem atkarībā no norises gada ir dažādi uzglabāšanas formāti, tad, lai racionālāk veiktu resursu izlietojumu un maksimāli daudz datus digitalizētu un padarītu personai vienmēr pieejamus, paredzēts eksāmenu rezultātus, kas iegūti pirms 2023. gada, personām izsniegt elektroniska dokumenta veidā, sagatavojot izrakstu par konkrēta eksāmena nokārtošanu. Ja persona nokārtojusi vairākus eksāmenus, tiks izsniegtas vairāki izraksti, jo iepriekš eksāmenu nokārtošanas fakts atkarībā no gada, kad kārtots pārbaudījums, var būt fiksēts dažādos dokumentos. Izrakstā tiks norādīta informācija par eksāmena nokārtošanu un iegūto rezultātu, kas atšķirībā no eksāmena kārtošanas brīdī spēkā esošās vērtēšanas sistēmas var mainīties, jo, piemēram, personām, kas eksāmenu kārtoja līdz 2010. gadam (ieskaitot), ņemot vērā, ka līdz šim gadam ir pieejami tikai rezultāti, kas izteikti līmeņos, savukārt par CE, kas kārtoti no 2011. gada (ieskaitot) līdz 2022. gadam (ieskaitot), norādīs eksāmenā iegūto vērtējumu procentos. 
Tehniskais pamatojums – 2023. gadā tika mainīts sertifikāta attēlojums, paredzot, ka par katru eksāmenu tiek izsniegts atsevišķs sertifikāts, taču līdz 2022. gada 31. decembrim visi eksāmenu rezultāti tika ierakstīti vienā sertifikātā. Līdz ar to, lai unificētu pieeju, kādā tiek apstrādāti dati, visi jaunie dokumenti (sertifikāti, sertifikātu izraksti), ko sagatavos VISC, saturēs informāciju tikai par viena eksāmena rezultātu. Paredzēts, ka izraksts tiek sagatavots elektroniskā dokumenta veidā vai papīra veidā atbilstoši iesniedzēja (persona vai nepilngadīgas personas likumiskais pārstāvis) iesniegumā norādītajam. Gadījumā, ja izraksts tiks sagatavota elektroniska dokumenta formā, tad tā izgatavošana būs bez maksas. Lai saņemtu izrakstu papīra formā, tas būs maksas pakalpojums saskaņā ar VISC maksas pakalpojumu cenrādi, ko apstiprinājis Ministru kabinets. Elektroniskā formā netiks izsniegti izraksti par CE nokārtošanu eksāmeniem, kas kārtoti pēc 2023. gada 1. janvāra, jo šo dokumentu sertifikāti jau sākotnēji ir elektroniska dokumenta formā un tos var pavairot pēc nepieciešamības. Lai minētais stātos spēkā papildus būs nepieciešami grozījumi Ministru kabineta 2021. gada 12. oktobra noteikumos Nr.680 "Valsts izglītības satura centra maksas pakalpojumu cenrādis", kurus plānots veikt līdz 2024. gada 1. septembrim.
Grozījumos paredzēts, ka sertifikāta izrakstu par līdz 2022. gada 31. decembrim nokārtota centralizētā eksāmena rezultātu  elektroniska dokumenta formā vai papīra formā pēc personas vai nepilngadīgas personas likumiskā pārstāvja rakstveida pieprasījuma Valsts izglītības satura centrs izsniegs, sākot ar 2025.gada 1.septembri. Līdz minētajam datumam Valsts izglītības satura centrs turpinās izsniegt sertifikāta dublikātu papīra formā atbilstoši noteikumu 9.punktā noteiktajam, ka sertifikāta veidlapai izmanto A4 formāta papīru, sertifikāta augšējā labajā stūrī ir Valsts izglītības satura centra aizsardzības elements, kurā attēlots papildinātais mazais valsts ģerbonis, zem kura ir uzraksts "Valsts izglītības satura centrs". Ierakstu par sertifikāta dublikāta izsniegšanu ģenerēs Valsts pārbaudījumu informācijas sistēma.
Piedāvātais risinājums ir atbilstošs Ministru kabineta 2006. gada 10.oktobra noteikumos Nr.846 "Noteikumi par prasībām, kritērijiem un kārtību uzņemšanai studiju programmās un valsts atbalstu pilsoņiem, kas brīvprātīgi pieteikušies valsts aizsardzības dienestā un pabeiguši to" noteiktajam, ka konkursā par uzņemšanu pilna un nepilna laika bakalaura un profesionālajās studiju programmās, kurās uzņemšanas prasība ir iepriekš iegūta vidējā izglītība, augstskola vai koledža pamatojas uz centralizēto eksāmenu rezultātiem.
Informācija par personai izsniegtajiem CE sertifikātiem un izrakstiem būs pieejama VPS, kur tā glabāsies 75 gadus un iedzīvotājam būs pieejami elektroniskā formā izsniegtie dokumenti Valsts pārvaldes pakalpojumu portālā www.latvija.gov.lv attiecīgā e-pakalpojumā. Ņemot vērā, ka e-pakalpojumam ir nepieciešama pilnveide attiecībā uz izrakstu atspoguļošanu tajā, paredzēts, ka izraksti e-pakalpojumā būs pieejamas pēc attiecīgiem pilnveides darbiem, bet ne vēlāk kā pēc 2025. gada 1.jūnija. 
Papildus skaidrojam, ka eksāmenu rezultātus apliecinošus dokumentus Valsts izglītības satura centrs izsniedz pēc personas vai nepilngadīgas personas likumiskumā pārstāvja rakstveida pieprasījuma. Minētajā tiesību normā  ietvertajā vārdā "persona" ir saprotama gan pilngadīga persona, gan nepilngadīga persona. Tādējādi piedāvātā redakcija paredz, ka iesniegumu var iesniegt pilngadīga persona par sevi,gan nepilngadīga persona par sevi. Savukārt par nepilngadīgu personu iesniegumu papildus drīkst iesniegt arī nepilngadīgas personas likumiskais pārstāvis.
Papildus norādām, nedēļas laikā pēc noteikumu projekta stāšanās spēkā, informācija par pakalpojumiem par pakalpojumiem attiecībā uz centralizēto eksāmenu sertifikātu izsniegšanu un centralizēto eksāmenu rezultātu apstrīdēšanu tiks aktualizēta Valsts informācijas resursu, sistēmu un sadarbspējas informācijas sistēmā (VIRSIS)  atbilstoši Ministru kabineta 2017. gada 4. jūlija noteikumu Nr. 399 "Valsts pārvaldes pakalpojumu uzskaites, kvalitātes kontroles un sniegšanas kārtība" 5. un 9. punktam.
Problēmas apraksts
2. Administratīvā procesa likuma 79. panta pirmā daļa nosaka, ka administratīvo aktu var apstrīdēt viena mēneša laikā no tā spēkā stāšanās dienas, bet, ja rakstveidā izdotajā administratīvajā aktā nav norādes, kur un kādā termiņā to var apstrīdēt, — viena gada laikā no tā spēkā stāšanās dienas. Izrietoši - ir nepieciešams papildināt Noteikumu 3. un 6. pielikumā noteikto CE sertifikātu paraugus ar atbilstošu informāciju par sertifikāta apstrīdēšanas termiņu un veidu, jo bez attiecīgās atsauces dokumentā saskaņā ar Administratīvā procesa likuma 79. panta pirmo daļu sertifikāts ir apstrīdams viena gada laikā no tā spēkā stāšanās dienas, kas, savukārt, ir pretrunā ar Ministru kabineta 2022. gada 5. jūlija noteikumu Nr. 398 “Noteikumi par centralizēto eksāmenu saturu un norises kārtību” 130. punktu, kas nosaka, ka eksāmena rezultātu var apstrīdēt mēneša laikā no to publicēšanas vai paziņošanas kārtotājam vai viņa likumiskajam pārstāvim.
Risinājuma apraksts
2. Noteikumu projekts paredz, ka elektroniski sagatavoto centralizēto eksāmenu sertifikāta 2. lpp. pievieno informatīvu tekstu par eksāmena rezultāta apstrīdēšanas vai pārsūdzības kārtību. Pirmreizēji izsniegto dokumentu, ko izsniedz Valsts izglītības satura centrs, var apstrīdēt mēneša laikā, tādēļ sertifikāta 2. lapā tiks norādīts teksts “Eksāmena rezultātu var apstrīdēt, iesniedzot rakstveida iesniegumu Valsts izglītības satura centrā, mēneša laikā pēc eksāmena rezultātu publicēšanas vai paziņošanas dienas.”, tādējādi nosakot, ka dokumentu var apstrīdēt viena mēneša laikā. Sertifikātu, kas izdots, izskatot personas vai personas likumiskā pārstāvja iesniegto apstrīdēšanas iesniegumu, ja nepieciešams, persona var pārsūdzēt viena mēneša laikā no tā spēkā stāšanās dienas, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses saskaņā ar Administratīvā procesa likuma 188. panta otro daļu un 189. panta pirmo daļu. Tādējādi sertifikāta 2. lapā būs norādīts teksts "Lēmumu par eksāmena rezultātu var pārsūdzēt viena mēneša laikā no tā spēkā stāšanās dienas, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses saskaņā ar Administratīvā procesa likuma 188. panta otro daļu un 189. panta pirmo daļu. Saskaņā ar Administratīvā procesa likuma 70.panta pirmo daļu lēmums stājas spēkā ar brīdi, kad tas paziņots adresātam."
Problēmas apraksts
3. Noteikumu 1. un 4. pielikumā sudraba krāsas aizsardzības elements – hologramma atrodas 2. lappusē, kā tas arī no 2024. gada tika paredzēts. Vienlaikus konstatēts, ka Noteikumu 5.3. apakšpunktā vēl saglabājies spēku zaudējušajos Ministru kabineta 2006. gada 6. novembra noteikumos "Kārtība, kādā izsniedzami valsts atzīti vispārējās izglītības dokumenti" noteiktais šī rekvizīta novietojums 3. lappusē. Noteikumu 5.3. apakšpunktā ir nepieciešams arī precizēt hologrammas novietojumu, t.i., vidū - zem izglītības iestādes nosaukuma, izrietoši - arī precizēt Noteikumu 1. pielikumu.
Risinājuma apraksts
3. Precizēts Noteikumu 5.3. apakšpunkts, izsakot to šādā redakcijā: "dokumenta veidlapas iekšpuse ir pārklāta ar tipogrāfiski iespiestu līniju gijošas tehnikā, otrajā lappusē zem izglītības iestādes nosaukuma vidū ir sudraba krāsas aizsardzības elements – hologramma, kurā attēlots lielais valsts ģerbonis, zem kura puslokā novietots uzraksts "Vispārējā pamatizglītība" vai "Vispārējā vidējā izglītība", bet fonā horizontālās līnijās – uzraksts "Izglītības un zinātnes ministrija" (turpmāk – hologramma);", attiecīgi arī Noteikumu 1. pielikums, novietojot hologrammu vidū zem izglītības iestādes nosaukuma.
Problēmas apraksts
4. Ņemot vērā Vides aizsardzības un reģionālās attīstības ministrijas iebildumu precizēts noteikumu  23. punkts, jo šobrīd sertifikātu pieejamību bija plānots noteikt divos normatīvajos aktos - šajos ministru kabineta noteikumos un Ministru kabineta noteikumos par Valsts pārbaudījumu informācijas sistēmu.
Risinājuma apraksts
Lai izvairītos no normu dublēšanās Izglītības un zinātnes ministrija rosina noteikt, ka sertifikāti personai pieejami Ministru kabineta noteikumos par Valsts pārbaudījumu informācijas sistēmu noteiktajā kārtībā, kur paredzēts, ka sertifikāts būs pieejams izglītības iestādēm, izglītojamajiem, izglītības iestāžu dibinātājiem, ministrijas un tās padotības iestāžu darbiniekiem Valsts pārbaudījumu informācijas sistēmā atbilstoši piešķirtajām informācijas sistēmas lietotāja tiesībām, kā arī vairākos valsts pārvaldes pakalpojumu portāla latvija.gov.lv e-pakalpojumos. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Prasības ir samērīgas. 
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
E-pakalpojuma pilnveides darbi, kas saistīti ar izrakstu par centralizēto eksāmenu nokārtošanu, tiks veikti ikgadējā Valsts pārbaudījumu informācijas sistēmas uzturēšanas budžeta ietvaros izmaksas sedzot no 2025. gada valsts budžeta. 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Valsts izglītības satura centra maksas pakalpojumu cenrādis
Pamatojums un apraksts
Noteikumu projekts paredz maksas pakalpojuma (centralizēto eksāmenu sertifikāta izraksta vai kopijas sagatavošanu papīra formā) izveidi, tādēļ nepieciešami grozījumi Ministru kabineta 2021. gada 12. oktobra noteikumos Nr.680 "Valsts izglītības satura centra maksas pakalpojumu cenrādis". Grozījumus plānots veikt līdz 2024. gada 1. septembrim. Izglītības un zinātnes ministrija un Valsts izglītības satura centrs (VISC) rēķinās ar to, ka noteikumu projektā iekļautās normas stāsies spēkā ātrāk nekā paredzēts sagatavot grozījumus VISC maksas pakalpojumu cenrādī. Sākotnēji, kamēr nebūs veikti grozījumi VISC maksas pakalpojumu cenrādī, dokumentu sagatavošana un izsniegšana būs bez maksas.
Atbildīgā institūcija
Izglītības un zinātnes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projektā tiek veikti tikai tehniska rakstura grozījumi. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts izglītības satura centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Jā
	Valsts izglītības satura centrs (VISC) turpmāk izrakstus par centralizēto eksāmenu rezultātiem izsniegs primāri digitāli (izņemot gadījumus, ja persona būs pieprasījusi dokumentus papīrā) līdz ar to arī šo dokumentu sagatavošana notiks digitāli un tādējādi notiks atsevišķa VISC iekšējā procesa digitalizācija. 

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiek pilnveidots Valsts pārvaldes pakalpojumu portālā iekļautais e-pakalpojums, ar kuru tiek nodrošināta centralizēto eksāmenu pieejamība. Ar 2025. gadu paredzēts nodrošināt pieejamību arī elektroniska dokumenta veidā izsniegtajiem izrakstiem. 
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Bērna labākajās interesēs ir saņemt nepieciešamos izglītību apliecinošos dokumentus iespējami ērtākā veidā. 
8.2. Cita informācija
Cita informācija
-

